พยานยังเบิกความอีกว่าต่อมาการประชุมของกกต. วันที่ 10 เม.ย.49 เจ้าหน้าที่ของคณะอนุกรรมการฯ เข้ารายงานผลการสืบสวนสอบสวนข้อเท็จจริงต่อกกต. แต่พล.ต.อ.วาสนาว่าเอกสารยังไม่มีความเรียบร้อยในหลายเรื่องจึงสั่งการให้จัดทำเอกสารมาใหม่พร้อมกับให้ส่งรายงานอีกครั้งวันที่ 11 เม.ย.49 โดยที่เรื่องนี้ไม่มีการทำบันทึกการประชุมเป็นลายลักษณ์อักษรเพราะเป็นเพียงคำสั่งไม่ใช่มติของกกต. ต่อมาวันที่ 11 เม.ย. เลขานุการคณะอนุกรรมการฯ เข้ารายงานต่อกกต. ขอเลื่อนส่งรายงานผลสอบสวนออกไปเป็นวันที่ 12 เม.ย. เนื่องจากยังจัดทำเอกสารไม่แล้วเสร็จและเมื่อกกต. รับรายงานผลสอบสวนจากคณะอนุกรรมการฯ แล้วในวันที่ 12 เม.ย. แต่กกต. ยังมีเรื่องเลือกตั้งกว่า 100 เรื่องต้องพิจารณาซึ่งกกต. มีเวลาประชุมได้เพียงครึ่งวันดังนั้นทำให้ไม่สามารถพิจารณารายงานผลสอบสวนของคณะอนุกรรมการฯ ได้ทันและเนื่องจากวันที่ 13-16 เม.ย. เป็นช่วงวันหยุดสงกรานต์จึงทำให้กกต. ต้องประชุมในวันที่ 18 เม.ย. แต่เมื่อพล.ต.อ.วาสนาว่าสำนวนสอบสวนยังไม่เรียบร้อยเพราะไม่มีการสรุปพฤติการณ์ความผิดพรรคการเมืองแต่พรรคที่เกี่ยวข้องมาด้วยดังนั้นจึงสั่งการให้เลขานุการคณะอนุกรรมการฯ จัดทำรายงานมาใหม่
กกต.ต้องประชุมในวันที่เท่าใด 
18 เม.ย.